
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αντικειμενικοί λόγοι, εξωγενείς παράγοντες και 
διαδικασία αναθεώρησης των εγκεκριμένων προ¬ 
ϋπολογισμών των φορέων του Κεφαλαίου Α' του 
ν. 3429/2005. 

2 Τροποποίηση της 2/40379/ΔΥΕΠ/19-04-2013 
υπουργικής απόφασης «Κανονισμός της Γενικής 
Διεύθυνσης Δημοσιονομικών Ελέγχων (Γ.Δ.Δ.Ε.) 
περί Επιβολής Δημοσιονομικών Διορθώσεων» 
(ΦΕΚ Β' 1076/30.04.2013), όπως ισχύει τροπο¬ 
ποιημένη με την αριθ. 72/02.01.2017 υπουργική 
απόφαση (ΦΕΚ Β745/18.01.2017) και την αριθ. 
437/30.01.2017 υπουργική απόφαση (ΦΕΚ Β'484/ 
20.02.2017). 


ΑΠΟΦΑΣΕΙΣ 

Αριθμ. 2/26549/ΔΠΓΚ (1) 

Αντικειμενικοί λόγοι, εξωγενείς παράγοντες και 
διαδικασία αναθεώρησης των εγκεκριμένων 
προϋπολογισμών των φορέων του Κεφαλαίου 
Α'τουν. 3429/2005. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 4.α. του άρθρου 
63, των άρθρων 64Α', 155Α, 173, 175 και 175Α του ν. 
4270/2014 «Αρχές δημοσιονομικής διαχείρισης και επο- 
πτείας (ενσωμάτωση της Οδηγίας 2011 /85/ΕΕ) - δημόσιο 
λογιστικό και άλλες διατάξεις» (ΦΕΚ Α' 143), όπως ισχύει. 

2. Τις διατάξεις του ν. 3429/2005 «Δημόσιες Επιχειρή¬ 
σεις και Οργανισμοί» (ΦΕΚ 314/Α') όπως ισχύει. 

3. Το π.δ. 142/2017 (ΦΕΚ 181 /Α') «Οργανισμός του 
Υπουργείου Οικονομικών». 

4. Το π.δ. 80/2016 «Ανάληψη υποχρεώσεων από τους 
διατάκτες» (ΑΊ45). 

5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Α'). 


6. Τηναριθ. Υ29/8-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη», (ΦΕΚ 2168/Β ). 

7. Την ανάγκη καθορισμού των προϋποθέσεων και της 
διαδικασίας αναθεώρησης των ετήσιων προϋπολογι¬ 
σμών των φορέων του Κεφ. Α' του Ν. 3429/2005. 

8. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Κατ' εφαρμογή των διατάξεων της παραγράφου 4.α. 
του άρθρου 63 του ν. 4270/2014, όπως ισχύει και στις 
περιπτώσεις κατά τις οποίες η διοίκηση των φορέων του 
Κεφ. Α' του ν. 3429/2005, διαπιστώσει αδυναμία εκτέλε¬ 
σης του ετήσιου εγκεκριμένου προϋπολογισμού, υπό την 
έννοια της αρνητικής απόκλισης άνω του 10% από το 
εγκεκριμένο ετήσιο δημοσιονομικό αποτέλεσμα «ΙΣΟ¬ 
ΖΥΓΙΟ», σύμφωνα με τις έννοιες και ταξινομήσεις του Ευ¬ 
ρωπαϊκού Συστήματος Λογαριασμών (Ε5Α), προσδιορί¬ 
ζονται συγκεκριμένοι αντικειμενικοί λόγοι και εξωγενείς 
παράγοντες, για τους οποίους δύναται να αναθεωρηθεί 
ο ετήσιος εγκεκριμένος προϋπολογισμός, ως εξής: 

• Εφαρμογή νομοθετικών ρυθμίσεων που τίθενται σε 
ισχύ μετά την ολοκλήρωση των διαδικασιών του άρθρου 
54 του ν. 4270/2014 ή μετά την έγκριση του ετήσιου προ¬ 
ϋπολογισμού. 

• Μεταβολές σε εξωγενείς παράγοντες της εγχώριας 
και της διεθνούς αγοράς που επιδρούν στη ζήτηση και 
το κόστοςτων παραγόμενων προϊόντων και υπηρεσιών, 
όπως ύφεση της οικονομίας, μεταβολές στις συναλλαγ¬ 
ματικές ισοτιμίες, τις τιμές των καυσίμων και των πρώ¬ 
των υλών, καθώς και έκτακτα και απρόβλεπτα γεγονότα, 
όπως φυσικές καταστροφές, κοινωνικές αναταράξεις. 

■ Συγχωνεύσεις φορέων ή υλοποίηση εγκεκριμένων 
σχεδίων αναδιάρθρωσης, που θεσμοθετήθηκαν ή ολο¬ 
κληρώθηκαν μετά την ολοκλήρωση των διαδικασιών 
του άρθρου 54 του ν. 4270/2014 ή μετά την έγκριση του 
ετήσιου προϋπολογισμού. 

■ Εκτέλεση τελεσίδικων και εκτελεστών δικαστικών 
αποφάσεων, οι οποίες περιέρχονται στο φορέα μετά 
την ολοκλήρωση των διαδικασιών του άρθρου 54 του 
ν. 4270/2014 ή μετά την έγκριση των ετήσιων προϋπο¬ 
λογισμών, υπό την απαραίτητη προϋπόθεση της ύπαρ¬ 
ξης βεβαίωσης από την αρμόδια οικονομική υπηρεσία 
του φορέα ότι η δικαστική απόφαση είναι τουλάχιστον 

τελεσίδικη και εκτελεστή ή προσωρινά εκτελεστή, λαμ- 
βάνοντας υπόψη τις κείμενες διατάξεις και τις οδηγίες 
πουπαρέχονται από τις αρμόδιες υπηρεσίεςτου Γενικού 
Λογιστηρίου του Κράτους (Γ.Λ.Κ.). 

■ Επιστροφή στον κρατικό προϋπολογισμό επιχορή¬ 
γησης προηγουμένων οικονομικών ετών, η οποία δεν 
χρησιμοποιήθηκε για το σκοπό για τον οποίο χορηγήθη¬ 
κε, εφόσον η σχετική δαπάνη δεν έχει προβλεφθεί στον 
προϋπολογισμό του έτους αναφοράς. 

• Υλοποίηση επενδυτικών δαπανών (τιμολόγηση), οι 
οποίες δεν είχαν προβλεφθεί στο έτος αναφοράς, με 
χρήση επιχορηγήσεων του προηγούμενου οικονομικού 
έτους ή λοιπών πόρων. 

• Λήψη έκτακτης επιχορήγησης από τον κρατικό προ¬ 
ϋπολογισμό προηγούμενου οικονομικού έτους για την 
κάλυψη δαπανών, οι οποίες δεν είχαν προβλεφθεί στο 
σκέλος των εξόδων του προϋπολογισμού του έτους 
αναφοράς. 

2. Κατ' εφαρμογή των διατάξεων της παραγράφου 
4.α. του άρθρου 63 σε συνδυασμό με τις διατάξεις των 
άρθρων 64Α', 155Α, 173,175 και 175Ατου ν. 4270/2014 
(ΦΕΚ 143 Α') εξειδικεύουμε τις λεπτομέρειες σχετικά με 
τη διαδικασία αναθεώρησης των εγκεκριμένων προϋ¬ 
πολογισμών των φορέων ως εξής: 

• Το αίτημα αναθεώρησης υποβάλλεται από τη Διοί¬ 
κηση, το Διευθύνοντα Σύμβουλο ή τον κατά νόμο εκ¬ 
πρόσωπο του φορέα, στην αρμόδια Γενική Διεύθυνση 
Οικονομικών Υπηρεσιών (ΓΔΟΥ) του εποπτεύοντος 
Υπουργείου, μετά την υποβολή των απολογιστικών 
στοιχείων του α' τριμήνου εκάστου έτους, αμέσως μόλις 
συντρέξει κάποιος από τους αποκλειστικά αναφερόμε- 
νους λόγους της παρ. 1 της παρούσης και το αργότερο 
με την υποβολή των απολογιστικών στοιχείων του εννι- 
αμήνου, ήτοι μέχρι 31 Οκτωβρίου του έτους αναφοράς 
(εξαιρουμένων των περιπτώσεων ανωτέρας βίας) και 
συνοδεύεται από τα κάτωθι δικαιολογητικά: 

α. αναλυτική έκθεση τεκμηρίωσης των λόγων για την 
υποβολή του αιτήματος αναθεώρησης, με τα κατά πε¬ 
ρίπτωση αναγκαία στοιχεία, 

β. εμπεριστατωμένη χρηματοοικονομική έκθεση των 
μελλοντικών επιπτώσεων επί του δημοσιονομικού απο¬ 
τελέσματος «ΙΣΟΖΥΓΙΟΥ» και τυχόν επιπτώσεις επί των 
υποχρεώσεων του φορέα, 

γ. τα μέχρι την υποβολή του αιτήματος απολογιστικά 
μηνιαία ή/και τριμηνιαία στοιχεία του έτους αναφοράς, 
καθώς και τα ισοζύγια γενικής λογιστικής της αντίστοιχης 
χρονικής περιόδου, 

δ. τις εγκεκριμένες οικονομικές καταστάσεις, την έκ¬ 
θεση πεπραγμένων του διοικητικού συμβουλίου και την 
έκθεση ή το πιστοποιητικό του ορκωτού ελεγκτή - λογι¬ 
στή του προηγούμενου έτους (εφ'όσον έχουν συνταχθεί 
κατά την υποβολή του αιτήματος). 

3. Οι αναθεωρημένοι προϋπολογισμοί, εφόσον δεν 
υπερβαίνουν το όριο που τίθεται με την απόφαση της 
παρ. 2 του άρθρου 147, του ν. 4270/2014 όπως ισχύει, 
εγκρίνονται από τον εποπτεύοντα Υπουργό, μετά από 
εισήγηση του οικείου Γενικού Διευθυντή Οικονομικών 
Υπηρεσιών υπό την προϋπόθεση ότι θα επιτευχθεί ο 


δημοσιονομικός στόχος που έχει τεθεί για τους επο- 
πτευομένους φορείς Γενικής Κυβέρνησης του αντίστοι¬ 
χου Υπουργείου στο εκάστοτε ισχύον Μεσοπρόθεσμο 
Πλαίσιο Δημοσιονομικής Στρατηγικής (ΜΠΔΣ). Οι ανα¬ 
θεωρημένοι προϋπολογισμοί κοινοποιούνται στο Γ.Λ.Κ.. 

4. Οι αναθεωρημένοι προϋπολογισμοί, που υπερβαί¬ 
νουν το όριο που τίθεται με την απόφαση της παρ. 2 του 
άρθρου 147, του ν. 4270/2014 όπως ισχύει, εγκρίνονται 
με κοινή απόφαση του εποπτεύοντος Υπουργού, μετά 
από εισήγηση του οικείου Γενικού Διευθυντή Οικονομι¬ 
κών Υπηρεσιών, και του Υπουργού Οικονομικών, εφό¬ 
σον η Διεύθυνση Προϋπολογισμού Γενικής Κυβέρνησης 
(ΔΠΓΚ) του Γ.Λ.Κ. κρίνει το αίτημα αναθεώρησης βάσιμο 
και επαρκώς αιτιολογημένο. 

Το αίτημα αναθεώρησης υποβάλλεται, με τη σύμφωνη 
γνώμη της αρμόδιας Γενικής Διεύθυνσης Οικονομικών 
Υπηρεσιών στοΤμήμα Θ'- ΔΕΚΟ, ΝΠΙΔ και Λοιπών Φο¬ 
ρέων Γενικής Κυβέρνησης της ΔΠΓΚ, το οποίο: 

• εξετάζει αν έχουν συγκεντρωθεί τα απαραίτητα δι- 
καιολογητικά και τα λοιπά κατά 

περίπτωση αναγκαία στοιχεία, 

• διερευνά ότι το αίτημα αναθεώρησης εμπίπτει στους 
λόγους της παρ. 1 του διατακτικού της παρούσας, 

• ελέγχει την ταύτιση των μεταβιβάσεων στο φορέα 
με τα οριζόμενα στο εκάστοτε ισχύον ΜΠΔΣ και προ¬ 
ϋπολογισμό, 

• επιβεβαιώνει τυχόν ποσά, που αφορούν στα έσοδα 
και τις δαπάνες από καταπτώσεις εγγυήσεων, σε ακαθά¬ 
ριστη βάση, σε συνεργασία με τη Διεύθυνση Κρατικών 
Εγγυήσεων και Κίνησης Κεφαλαίων, 

• εξετάζει αν τηρούνται οι δημοσιονομικοί στόχοι του 
εκάστοτε ισχύοντος ΜΠΔΣ, έπειτα από σύμφωνη γνώμη 
της Διεύθυνσης Προγραμματισμού και Δημοσιονομικών 
Στοιχείων του Γενικού Λογιστηρίου του Κράτους, εφόσον 
πρόκειται για φορέα Γενικής Κυβέρνησης. 

ΤοΤμήμα «Θ - ΔΕΚΟ, Ν.Π.Ι.Δ. και Λοιπών Φορέων Γενι¬ 
κής Κυβέρνησης», εφόσον διαπιστώσει ότι πληρούνται 
οι ανωτέρω προϋποθέσεις, εισηγείται σχετικά εντός 15 
εργασίμων ημερών, στον Αναπληρωτή Υπουργό Οικονο¬ 
μικών για την έγκριση της αναθεώρησης. Σε περίπτωση 
που δεν εγκριθεί η προτεινόμενα αναθεώρηση, ενημε¬ 
ρώνεται σχετικά η αρμόδια ΓΔΟΥ. 

5. Η εγκεκριμένη αναθεώρηση του προϋπολογισμού 
κάθε φορέα, αποτελεί τον εγκεκριμένο ετήσιο προϋπο¬ 
λογισμό του για το έτος αναφοράς, ο οποίος εξειδικεύ¬ 
εται για τους μήνες που υπολείπονται από την ημερο¬ 
μηνία έγκρισής του και εφαρμόζονται οι διατάξεις που 
αφορούν στη στοχοθεσία και στο πρόγραμμα εκτέλεσης 
του προϋπολογισμού. 

6. Όσον αφορά στην αναθεώρηση των ετήσιων προϋ¬ 
πολογισμών των εκτός Γενικής Κυβέρνησης φορέων του 
Κεφαλαίου Α' του ν. 3429/2005, ισχύουν αναλογικά τα 
προβλεπόμενα στο διατακτικό της παρούσης. 

7. Δεν απαιτείται αναθεώρηση του εγκεκριμένου ετή¬ 
σιου προϋπολογισμού εφόσον: 

• Η σε απολογιστική βάση εσωτερική μηνιαία, τριμη¬ 
νιαία ή ετήσια αναδιαμόρφωση των ποσών που περι- 
γράφονται στους επιμέρους λογαριασμούς εσόδων και 
εξόδων των ετήσιων εγκεκριμένων προϋπολογισμών 

των φορέων, δεν επιφέρει αρνητική απόκλιση μεγαλύ¬ 
τερη του 10% στο εγκεκριμένο ετήσιο δημοσιονομικό 
αποτέλεσμα «ΙΣΟΖΥΓΙΟ», του προϋπολογισμού του αντί¬ 
στοιχου φορέα. 

■ Επέρχεται ισόποση μεταβολή εσόδων και εξόδων 
του εγκεκριμένου προϋπολογισμού του φορέα, προερ¬ 
χόμενη από επιχορηγήσεις για την υλοποίηση συγχρη- 
ματοδοτούμενων ή μη έργων, ή από οποιοδήποτε άλλο 
απόλυτα τεκμηριωμένο λόγο. 

8. Χρήση ταμειακών διαθεσίμων 

α) Τα ταμειακά διαθέσιμα χρησιμοποιούνται, χωρίς να 
απαιτείται προηγούμενη έγκριση του Υπουργού Οικονο¬ 
μικών, στις κάτωθι περιπτώσεις: 

• για την εξόφληση υποχρεώσεων προηγούμενων οι¬ 
κονομικών ετών, εφόσον αυτές έχουν καταγραφεί και 
εμφανίζονται στα βιβλία του φορέα κατά την 31/12 του 
προηγούμενου έτους και έχουν υποβληθεί στο Γενικό 
Λογιστήριο του Κράτους στο πλαίσιο της υποβολής μηνι¬ 
αίων οικονομικών στοιχείων, μέσω της ειδικής ηλεκτρο¬ 
νικής πλατφόρμας (σύνοψη Μητρώου Δεσμεύσεων - θ 
ΡΟΓΪ3Ι). 

• για την υλοποίηση επενδυτικών έργων και προγραμ¬ 
μάτων, εφόσον οι εν λόγω υποχρεώσεις είχαν προβλε- 
φθεί στον προϋπολογισμό του έτους αναφοράς. 

Ωστόσο, αν μετά την εξόφληση υποχρεώσεων των 
ανωτέρω περιπτώσεων απομένουν ταμειακά διαθέσι¬ 
μα, η χρήση τους εγκρίνεται με απόφαση του Υπουρ¬ 
γού Οικονομικών, μετά από εξέταση από τη Διεύθυνση 
Προϋπολογισμού Γενικής Κυβέρνησης της σχετικής πρό¬ 
τασης του προϊστάμενου της ΓΔΟΥ του εποπτεύοντος 
Υπουργείου, κατόπιν σύμφωνης γνώμης της Διεύθυνσης 
Προγραμματισμού και Δημοσιονομικών Στοιχείων. Τα 
σχετικά αιτήματα υποβάλλονται μόνο κατά την διαδικα¬ 
σία έγκρισης (παρ. 4 του άρθρου 63 του ν. 4270/2014) ή 
αναθεώρησης του προϋπολογισμού του φορέα. 

Τα ανωτέρω ισχύουν ανεξαρτήτως ορίου προϋπολο¬ 
γισμού. 

β) Με κοινή απόφαση του αρμόδιου Υπουργού και του 
Υπουργού Οικονομικών, μπορεί να εγκρίνεται η χρήση 
ταμειακών διαθεσίμων και η αναθεώρηση εγκεκριμένων 
προϋπολογισμών ανεξαρτήτως ποσοστού απόκλισης, 
για την κάλυψη αναγκών που προκαλούνται από παρά¬ 
γοντες που είναι εκτός του πεδίου δράσης της διοίκησης 
των φορέων και δεν εμπίπτουν στις περιπτώσεις της παρ. 
1 της παρούσας, κατόπιν σχετικής τεκμηριωμένης πρό¬ 
τασης της Διοίκησης. 

9. Για τους εκτός Γενικής Κυβέρνησης φορείς του Κε¬ 
φαλαίου Α' του ν. 3429/2005, ισχύουν αναλογικά τα 
ανωτέρω, σε συνδυασμό με τις διατάξεις του άρθρου 
64Α του ν. 4270/2014. 

10. Μετά τη δημοσίευση της παρούσας, παύει να ισχύει 
η αριθ. 2/82446/ΔΠΓΚ/24-12-2015 (ΦΕΚ 2933/τ.Β'/2015) 
όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 2/25130/ΔΣΜΕ Κ (2) 

Τροποποίηση της 2/40379/ΔΥΕΠ/19-04-2013 
υπουργικής απόφασης «Κανονισμός της Γενικής 
Διεύθυνσης Δημοσιονομικών Ελέγχων (Γ.Δ.Δ.Ε.) 
περί Επιβολής Δημοσιονομικών Διορθώσεων» 
(ΦΕΚ Β' 1076/30.04.2013), όπως ισχύει τροπο¬ 
ποιημένη με την αριθ. 72/02.01.2017 υπουρ¬ 
γική απόφαση (ΦΕΚ Β745/18.01.2017) και την 
αριθ. 437/30.01.2017 υπουργική απόφαση (ΦΕΚ 
Β'484/20.02.2017). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α.Του άρθρου 17 του ν. 3492/2006 (ΦΕΚ Α'210) όπως 
τροποποιήθηκε με το άρθρο 14 του ν. 4081/2012 (ΦΕΚ 
Α' 184) και ισχύει και του άρθρου 20 του ιδίου νόμου 
«Οργάνωση συστημάτων ελέγχου για τη διασφάλιση 
της χρηστής δημοσιονομικής διαχείρισης του κρατικού 
προϋπολογισμού και των εκτός του κρατικού προϋπο¬ 
λογισμού φορέων και άλλες διατάξεις». 

β.Τουπ.δ. 142/2017 «Οργανισμός του Υπουργείου Οι¬ 
κονομικών» (ΦΕΚ ΑΊ81) και ιδίωςτων άρθρων 53 και 54, 

γ.Του άρθρου 90 του Κώδικα, ο οποίος κυρώθηκε με 
το άρθρο πρώτο του π.δ 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ Α'98), 

δ. Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ)- δημόσιο λογιστικό και άλλες διατάξεις» (ΦΕΚ Α' 143), 
όπως ισχύει, 

ε.Του ν.δ. 356/74 «Περί Κώδικος Εισπράξεως Δημοσί¬ 
ων Εσόδων» (ΦΕΚ Α'90), όπως τροποποιήθηκε και ισχύει, 
καθώς και τις διατάξεις του π.δ. 16/1989 «Κανονισμός 
Λειτουργίας των ΔΟΥ» (ΦΕΚ Α'6), όπως ισχύει, 

στ. Της αριθ. Υ.29/8-10-2015 (ΦΕΚ Β' 2168) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

2. Τα εγκεκριμένα πρακτικά της 62ης Συνεδρίασης / 
26.10.2017 της Επιτροπής Συντονισμού Ελέγχων, στο 
πλαίσιο της οποίας αποφασίστηκε η τροποποίηση 
της υπουργικής απόφασης 2/40379/ΔΥΕΠ/19-04-2013 
«Κανονισμός της Γενικής Διεύθυνσης Δημοσιονομικών 
Ελέγχων (Γ.Δ.Δ.Ε) περί Επιβολής Δημοσιονομικών Διορ¬ 
θώσεων» ως προς το Παράρτημα Β' αυτής, 

3. Το γεγονός ότι η παρούσα απόφαση δεν προκαλεί 
δαπάνη σε βάρος του Κρατικού Προϋπολογισμού, απο¬ 
φασίζουμε: 

Τροποποιούμε την υπουργική απόφαση 2/40379/ 
ΔΥΕΠ/19-04-2013 (ΦΕΚ Β' 076) «Κανονισμός της Γενι¬ 
κής Διεύθυνσης Δημοσιονομικών Ελέγχων (Γ.Δ.Δ.Ε.) 
περί Επιβολής Δημοσιονομικών Διορθώσεων», όπως 
ισχύει τροποποιημένη με την αριθ. 72/02.01.2017 
υπουργική απόφαση (ΦΕΚ Β745/18.01.2017) και 
την αριθ. 437/30.01.2017 υπουργική απόφαση (ΦΕΚ 
Β'484/20.02.2017) ως προς τα ακόλουθα σημεία: 

α. Η παρ. 5 του άρθρου 5 καταργείται και οι παρ. 6 και 
7 του ίδιου άρθρου αναριθμούνται σε 5 και 6 αντίστοιχα. 

β. Η παρ. 2 του άρθρου 9 αντικαθίσταται ως εξής: «Ο τύπος των δημοσιονομικών διορθώσεων και των πράξεων 
καταλογισμού της προηγούμενης παραγράφου παρατίθεται ενδεικτικά στα παραρτήματα Β και Γ της παρούσας 
απόφασης.». 

γ. Η παρ. 3 του άρθρου 10 καταργείται. 
δ. Το Παράρτημα «Β» αντικαθίσταται ως εξής: 


« ΠΑΡΑΡΤΗΜΑ "Β" 

ΥΠΟΔΕΙΓΜΑ 

Απόφασης δημοσιονομικής διόρθωσης της Γ.Δ.Δ.Ε. 


ΕΠΕΙ ΓΟΝ-ΣΥΣΤΗΜΕΝΟ 

ΕΛΛΗΝΙΚΗ ΔΗΜΟΚΡΑΤΙΑ Αθήνα. 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝΙΚΗ ΓΡΑΜΜΑΤΕΙΑ Αρ. Πρωτ. 

ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 

ΓΕΝΙΚΗ ΔΙΕΥΘΥΝΣΗ ΔΗΜΟΣΙΟΝΟΜΙΚΩΝ ΕΛΕΓΧΩΝ ΠΡΟΣ: Ως Πίνακας Αποδεκτών 



Ταχ. Δ/νση 
Ταχ. Κωδ. 
Πληροφορίες 
Τ ηλέφωνο 
Τηλεομοιοτυπία 
Ηλ. Ταχυδρομείο 

ΑΠΟΦΑΣΗ ΔΗΜΟΣΙΟΝΟΜΙΚΗΣ ΔΙΟΡΘΩΣΗΣ 


(ιδιότητα αρμόδιου οργάνου: ΕΣΕΛ / Γενικός Διευθυντής / Διευθυντής / Τμηματάρχης / Ελεγκτική Ομάδα) 


Έχοντας υπόψη: 

1. Τις διατάξεις: 

α. του Ν.3492/2006 «Οργάνωση συστήματος ελέγχου για τη διασφάλιση της χρηστής 
δημοσιονομικής διαχείρισης του Κρατικού Προϋπολογισμού και των εκτός του 
Κρατικού Προϋπολογισμού φορέων και άλλες διατάξεις» (ΦΕΚ Α' 210), όπως 
τροποποιήθηκε και ισχύει, και ιδίως των άρθρων 4,10,17 και 19-21, 

β. του Ν.4270/2014 «Αρχές δημοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - Δημόσιο λογιστικό και άλλες διατάξεις» (ΦΕΚ Α' 143), 
όπως τροποποιήθηκε και ισχύει, 

γ. του ΝΔ 356/1974 «Περί Κωδικός Εισπράξεων Δημοσίων Εσόδων» (ΦΕΚ Α' 90), 
όπως τροποποιήθηκε και ισχύει, 

δ. του ΠΔ 16/1989 «Κανονισμός λειτουργίας Δημοσίων Οικονομικών Υπηρεσιών (ΔΟΥ) 
και των Τοπικών Γραφείων και καθήκοντα υπαλλήλων αυτών» (ΦΕΚ Α' 6), όπως 
τροποποιήθηκε και ισχύει, 

ε. του ΠΔ 142/2017 «Οργανισμός του Υπουργείου Οικονομικών» (ΦΕΚ Α' 181), και 
ιδίως των άρθρων 53 και 54, 

στ. της υπ' αριθμ. 2/40379/ΔΥΕΠ/19.04.2013 Απόφασης του αναπληρωτή Υπουργού 
Οικονομικών «Κανονισμός της Γενικής Διεύθυνσης Δημοσιονομικών Ελέγχων περί 
επιβολής δημοσιονομικών διορθώσεων και καταλογισμών» (ΦΕΚ Β' 1076), όπως 
τροποποιήθηκε και ισχύει, 

ζ. της υπ'αριθμ.2/79353/ΔΥΕΠ/28-8-2013 Απόφασης του αναπληρωτή Υπουργού 
Οικονομικών « Κανονισμός Διενέργειας Ελέγχων και Ερευνών της Γενικής 
Διεύθυνσης Δημοσιονομικών Ελέγχων» (ΦΕΚ Β'2197) και ιδίως του κεφαλαίου Γ.1, 

2. Καθώς και: 

α. την έκθεση αποτελεσμάτων του τακτικού ελέγχου (α/α .), που διενεργήθηκε στο 

φορέα «.» το διάστημα ., σε εκτέλεση της υπ' αριθμ. εντολής 

ελέγχου, 

β. το υπ' αριθμ. έγγραφο της ., με το οποίο γνωστοποιήθηκε η ως άνω 

έκθεση ελέγχου στον ελεγχθέντα φορέα, 

(σε περίπτωση μη υποβολής αντιρρήσεων) 

γ. το γεγονός ότι δεν υποβλήθηκαν αντιρρήσεις εντός της προθεσμίας της παρ. 3 του 
άρθρου 17 του Ν.3492/2006, 

(σε περίπτωση υποβολής αντιρρήσεων) 

γ. το υπ' αριθμ. έγγραφο αντιρρήσεων του φορέα, 

δ. τα πρακτικά της υπ' αριθμ.συνεδρίασης της Επιτροπής Συντονισμού Ελέγχων, 

κατά την οποία εξετάστηκαν οι ανωτέρω αντιρρήσεις, 

ε. το υπ' αριθμ. έγγραφο της ., με το οποίο γνωστοποιήθηκε στον 

ελεγχθέντα φορέα το αποτέλεσμα της εξέτασης των αντιρρήσεών του, 


Αποφασίζουμε 


1. Επιβάλλουμε δημοσιονομική διόρθωση στο φορέα. (έδρα: ., ΑΦΜ: 

.), ύψους.(.€). 

2. Η διόρθωση επιβάλλεται κατ' εφαρμογή της σύστασης.του ευρήματος.της υπό 

σημείο 2.α του σκεπτικού έκθεσης αποτελεσμάτων ελέγχου, λόγω. (περιγραφή της 

παρατυπίας που άγει σε επιβολή της διόρθωσης, καθώς και του τρόπου υπολογισμού 
της, όπως αναλύονται στο οικείο σημείο της οριστικής έκθεσης αποτελεσμάτων ελέγχου). 

ί) (αν πρόκειται για νομικό πρόσωπο ή φορέα με προϋπολογισμό διακριτό από τον κρατικό): 

3. Το ποσό της διόρθωσης αποτελεί έσοδο του κρατικού προϋπολογισμού και εισάγεται 
στον ΚΑΕ 3774. 

4. Η οφειλή βεβαιώνεται από την αρμόδια ΔΟΥ σε βάρος του υπόχρεου φορέα, με χρηματικό 
κατάλογο που συντάσσεται και της αποστέλλεται από την αρμόδια ελεγκτική αρχή, και 
εισπράττεται σύμφωνα με τις διατάξεις του ΚΕΔΕ. 

5. Η παρούσα απόφαση αποτελεί νόμιμο τίτλο είσπραξης της οφειλής και είναι άμεσα 
εκτελεστή. Προσβάλλεται με ένδικα μέσα εντός εξήντα (60) ημερών από της 
κοινοποιήσεώς της, σύμφωνα με τις διατάξεις του άρθρου 80 του Ν.4129/2013 (ΦΕΚ Α' 
52). Η προθεσμία άσκησης των ένδικων μέσων και η άσκησή τους δεν αναστέλλει την 
εκτέλεσή της. 

//) (αν πρόκειται για φορέα της Κεντρικής Διοίκησης, π.χ. Υπουργείο, Αποκεντρωμένη Διοίκηση κτλ.): 

3. Η διόρθωση υλοποιείται με ισόποση μείωση των πιστώσεων του φορέα για το τρέχον ή το 
επόμενο της επιβολής της οικονομικό έτος, μετά από πρόταση του αρμόδιου διατάκτη στη 
Διεύθυνση Προϋπολογισμού Γενικής Κυβέρνησης, και δέσμευση των πιστώσεων στο 
ειδικό αποθεματικό του προϋπολογισμού (ΚΑΕ 5292). Η ως άνω πρόταση υποβάλλεται 
εντός προθεσμίας ενενήντα (90) ημερών από της επιδόσεως της παρούσας απόφασης. 

4. Η παρούσα απόφαση προσβάλλεται με ένδικα μέσα εντός εξήντα (60) ημερών από της 
κοινοποιήσεώς της, σύμφωνα με τις διατάξεις του άρθρου 80 του Ν.4129/2013 (ΦΕΚ Α' 
52), Η προθεσμία άσκησης των ένδικων μέσων και η άσκησή τους δεν αναστέλλει την 
εκτέλεσή της. 


(αρμόδιο όργανο: Γενικός Διευθυντής / Διευθυντής / Τμηματάρχης / Ελεγκτές) 


ΠΙΝΑΚΑΣ ΑΠΟΔΕΚΤΩΝ 

ΑΠΟΔΕΚΤΕΣ ΠΡΟΣ ΕΝΕΡΓΕΙΑ: 

ί) (αν πρόκειται για νομικό πρόσωπο ή φορέα με προϋπολογισμό διακριτό από τον κρατικό) 


1 . (επωνυμία και διεύθυνση φορέα) 

(με αποδεικτικό επίδοσης) 

2 . (επωνυμία και διεύθυνση αρμόδιας ΔΟΥ) 

(με συνημμένο χρηματικό κατάλογο και περιληπτική κατάσταση βεβαίωσης οφειλής ) 


ίί) (αν πρόκειται για φορέα της Κεντρικής Διοίκησης, π.χ. Υπουργείο, Αποκεντρωμένη 
Διοίκηση κτλ.) 

1. (επωνυμία και διεύθυνση φορέα) 

(με αποδεικτικό επίδοσης) 

α. Γραφείο Υπουργού, Συντονιστή Αποκεντρωμένης Διοίκησης κτλ. (διατάκτης του 
φορέα) 

β. Γραφείο Προϊσταμένου Οικονομικών Υπηρεσιών (π.χ. Γενικού Διευθυντή 
Οικονομικών Υπηρεσιών για Υπουργείο , Γ ενικού Διευθυντή Εσωτερικής Λειτουργίας ή 
Διευθυντή Οικονομικού για Αποκεντρωμένη Διοίκηση κτλ) 

2. Υπουργείο Οικονομικών / Διεύθυνση Προϋπολογισμού Γ ενικής Κυβέρνησης 

ΚΟΙΝΟΠΟΙΗΣΗ: 

1. Υπουργείο Οικονομικών 

α. Γ ραφείο Γ ενικού Γ ραμματέα Δημοσιονομικής Πολιτικής 

β. Γ ραφείο Γ ενικού Διευθυντή Δημοσιονομικών Ελέγχων 

γ. Διεύθυνση Προϋπολογισμού Γενικής Κυβέρνησης 
(εφόσον δεν είναι ήδη αποδέκτης προς ενέργεια) 

δ. Γραμματεία ΕΣΕΛ 

(εφόσον δεν είναι αποδέκτης εσωτερικής διανομής) 

ε. Δημοσιονομική Υπηρεσία Εποπτείας και Ελέγχου . (επωνυμία και διεύθυνση 

αρμόδιας ΔΥΕ Ε) 

2. Ελεγκτικό Συνέδριο 


(αν πρόκειται για νομικό πρόσωπο ή φορέα με προϋπολογισμό διακριτό από τον κρατικό) 

3. Υπουργείο. (επωνυμία και διεύθυνση εποπτεύοντος Υπουργείου) 

α. Γραφείο Γενικού Διευθυντή Οικονομικών Υπηρεσιών 
β. Μονάδα Εσωτερικού Ελέγχου 


ΕΣΩΤΕΡΙΚΗ ΔΙΑΝΟΜΗ 

(κατά περίπτωση, ανάλογα με το εκδίδον την απόφαση όργανο) 

Διεύθυνση Σχεδιασμού Μεθοδολογίας & Επιβολής Κυρώσεων ή Γραμματεία ΕΣΕΛ» 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 16 Μαρτίου 2018 
Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























